Mis on selles trennis kõige olulisem? Kas peab olema musikaalne?  Burleski võti on kindlasti oma keha tundmine ja see, et tunned end oma kehas hästi. Ja seda tunnet arendab burlesk naistes ka kõige rohkem - võib  öelda, et me treenime enesekindlust. Burleskis pole vahet, kui vana sa oled ja palju kaaalud, sa oled igal juhul ilus, täiuslik ja võid teha mida tahes - kõik jäävad vaatama.   Füüsiliselt ei ole trenn väga nõudlik ja sobib absoluutselt igasugusele ja igas eas naisele. Tasakaalutunnetus on oluline, kas või juba sellepärast, et tantsitakse kontsadel. Aga seda on võimalik alati õppida ja seda me trennis ka teeme.  Kuna tegemist on ikkagi tantsuga, tuleb rütmitunnetus igal juhul kasuks. Burlesk on selle  mõttes väga paindlik, et ei pea tingimata rütmis liikuma. Aga liikumine peab minema nii palju muusikaga kokku, et sa liigud vähemalt emotsioonides, mida muusika edasi annab.